Лъчезар Станчев
Забраванко

chitanka.info

Цанко Забраванко

някъде постави

двете си обувки,

но къде? — забрави.

Сутринта ги търси

и подсмърча с нос.

В детската градина

как да иде бос?

Ето го, пристига

нашето момче

с таткова обувка

на едно краче.

Другото краченце

е в пантофка с ток.

Куца, а се хвали:

— Колко съм висок!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.